CELEX: C2007/269/46
Language: sk
Date: 2007-11-10 00:00:00
Title: Vec C-376/07: Návrh na začatie prejudiciálneho konania, ktorý podal Hoge Raad der Nederlanden (Holandsko) 3. augusta 2007 – Staatssecretaris van Financiën/Kamino International Logistics BV

10.11.2007   
            
            
               SK
            
            
               Úradný vestník Európskej únie
            
            
               C 269/23
            
         Návrh na začatie prejudiciálneho konania, ktorý podal Hoge Raad der Nederlanden (Holandsko) 3. augusta 2007 – Staatssecretaris van Financiën/Kamino International Logistics BV
   (Vec C-376/07)
   (2007/C 269/46)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Hoge Raad der Nederlanden
   Účastníci konania pred vnútroštátnym súdom
   
      Žalobca: Staatssecretaris van Financiën
   
      Žalovaná: Kamino International Logistics BV
   Prejudiciálne otázky
   
               1.
            
            
               Má sa poznámka 5 ku kapitole 84 kombinovanej nomenklatúry (KN) v znení prílohy I nariadenia Komisie (ES) č. 1789/2003 (1) z 11. septembra 2003 vykladať v tom zmysle, že zatriedenie pod číslo 8471 KN farebného monitora, ktorý môže reprodukovať tak signály zo stroja na automatické spracovanie údajov uvedeného pod číslom 8471 KN, ako aj signály z iných zdrojov, je vylúčené?
            
         
               2.
            
            
               Ak nie je zatriedenie farebného monitora uvedeného v prvej otázke pod číslo 8471 KN vylúčené: Na základe akých okolností treba určiť, či je monitor jednotkou, ktorej základné alebo hlavné použitie je v systéme automatického spracovania údajov?
            
         
               3.
            
            
               Vzťahuje sa rozsah pôsobnosti nariadenia Komisie (ES) č. 754/2004 z 21. apríla 2004 o zatrieďovaní určitého tovaru do kombinovanej nomenklatúry (2) aj na sporný monitor, a ak áno, je toto nariadenie pri zohľadnení odpovedí na prvé dve otázky platné?
            
         
      (1)  Nariadenie Komisie (ES) č. 1789/2003 z 11. septembra 2003, ktorým sa mení a dopĺňa príloha I k nariadeniu Rady (EHS) č. 2658/87 o tarifnej a štatistickej nomenklatúre a o Spoločnom colnom sadzobníku (Ú. v. EÚ L 281, s. 1; Mim. vyd. 02/014, s. 3).
   
      (2)  Ú. v. EÚ L 118, s. 32; Mim. vyd. 02/016, s. 93.